CELEX: 32007R0335
Language: mt
Date: 2007-03-28 00:00:00
Title: Regolament tal-Kummissjoni (KE) Nru 335/2007 tat- 28 ta' Marzu 2007 li jemenda r-Regolament tal-Kummissjoni (KE) Nru 1702/2003 li jistabbilixxi regoli ta' implimentazzjoni biex inġenji ta' l-ajru, prodotti, partijiet u tagħmir relatat jiġu ċertifikati li ma jagħmlux ħsara ambjentali Test b'rilevanza għaż-ŻEE.

29.2.2008   
               
               
                  MT
               
               
                  Il-Ġurnal Uffiċjali ta’ l-Unjoni Ewropea
               
               
                  215
               
            REGOLAMENT TAL-KUMMISSJONI (KE) Nru 335/2007
      tat-28 ta' Marzu 2007
      li jemenda r-Regolament tal-Kummissjoni (KE) Nru 1702/2003 li jistabbilixxi regoli ta' implimentazzjoni biex inġenji ta' l-ajru, prodotti, partijiet u tagħmir relatat jiġu ċertifikati li ma jagħmlux ħsara ambjentali
      (Test b'rilevanza għaż-ŻEE)
      IL-KUMMISSJONI TAL-KOMUNITAJIET EWROPEJ,
      Wara li kkunsidrat it-Trattat li jistabbilixxi l-Komunità Ewropea,
      Wara li kkunsidrat ir-Regolament (KE) Nru 1592/2002 tal-Parlament Ewropew u tal-Kunsill tal-15 ta' Lulju 2002 dwar regoli komuni fil-kamp ta' l-avjazzjoni ċivili u li jistabbilixxi Aġenzija Ewropea tas-Sigurtà ta' l-Avjazzjoni Ewropea (1), u b'mod partikolari l-Artikoli 5 u 6 tiegħu,
      Billi:
      
                  (1)
               
               
                  Wieħed mill-għanijiet tar-Regolament (KE) Nru 1592/2002 huwa li l-Istati Membri jiġu assistiti biex jilħqu l-obbligi tagħhom skond il-Konvenzjoni ta’ Chicago billi jipprovdu implimentazzjoni komuni u uniformi tad-dispożizzjonijiet tagħha.
               
            
                  (2)
               
               
                  Ir-Regolament tal-Kummissjoni (KE) Nru 1592/2002 ġie implimentat bir-Regolament tal-Kummissjoni 1702/2003 ta’ l-24 ta’ Settembru 2003 li jistabbilixxi regoli ta' implimentazzjoni biex inġenji ta' l-ajru, prodotti, partijiet u tagħmir relatat jiġu ċertifikati bħala tajbin għall-ajru u li ma jagħmlux ħsara ambjentali, kif ukoll għaċ-ċertifikazzjoni ta' organizzazzjonijiet relatati mad-disinn u l-produzzjoni tagħhom (2)
                  
               
            
                  (3)
               
               
                  L-Artikolu 2(1) tar-Regolament tal-Kummissjoni (KE) Nru 1702/2003 jistabbilixxi li għandhom joħorġu ċertifikati għall-prodotti, il-partijiet u t-tagħmir relatati ma’ l-inġenji ta’ l-ajru kif speċifikat fl-Anness tiegħu (Parti 21).
               
            
                  (4)
               
               
                  Appendiċi VI ta’ l-Anness (Parti 21) għar-Regolament tal-Kummissjoni (KE) Nru 1702/2003 tispeċifika l-Formola 45 ta’ l-AESA li trid tintuża biex toħroġ iċ-Ċertifikat għall-Ħoss.
               
            
                  (5)
               
               
                  Volum I ta’ l-Anness 16 għall-Konvenzjoni ta’ Chicago ġie emendat fit-23 ta’ Frar 2005 fir-rigward ta’ l-istandards u l-linji ta’ gwida għall-amministrazzjoni tad-Dokumentazzjoni taċ-Ċertifikazzjoni tal-Ħoss.
               
            
                  (6)
               
               
                  Jeħtieġ xi tibdil għad-dispożizzjonijiet tar-Regolament tal-Kummissjoni (KE) Nru 1702/2003 biex dan l-anness ikun konformi mal-Volum I ta’ l-Anness 16 kif emendat.
               
            
                  (7)
               
               
                  Ir-Regolament tal-Kummissjoni (KE) Nru 1702/2003 għandu għalhekk jiġi emendat skond dan.
               
            
                  (8)
               
               
                  Il-miżuri previsti f'dan ir-Regolament huma bbażati fuq l-opinjoni li tat l-Aġenzija skond l-Artikoli 12(2)(b) u 14(1) tar-Regolament (KE) Nru 1592/2002.
               
            
                  (9)
               
               
                  Il-miżuri previsti f'dan ir-Regolament jaqblu mal-fehma tal-Kumitat stabbilit mill-Artikolu 54(3) tar-Regolament (KE) Nru 1592/2002,
               
            ADOTTAT DAN IR-REGOLAMENT:
      Artikolu 1
      Il-Parti 21 ta' l-Anness għar-Regolament tal-Kummissjoni (KE) Nru 1702/2003 huwa emendat kif ġej:
      
                  1.
               
               
                  Fil-Parti 21A.204 (b) (1) (ii), titħassar is-sentenza “Din l-informazzjoni għandha tkun inkluża fil-manwal tat-titjira, meta dan ikun meħtieġ bil-kodiċi applikabbli ta' l-adegwità ta' l-avjazzjoni għall-ajruplan partikulari”
               
            
                  2.
               
               
                  Fil-Parti 21A.204 (b) (2) (i), titħassar is-sentenza “Din l-informazzjoni għandha tkun inkluża fil-manwal tat-titjira, meta dan ikun meħtieġ bil-kodiċi applikabbli ta' l-adegwità ta' l-avjazzjoni għal dak l-ajruplan partikulari”
               
            
                  3.
               
               
                  L-Anness VI jiġi mibdul bl-Anness għal dan ir-Regolament.
               
            Artikolu 2
      Dan ir-Regolament għandu jidħol fis-seħħ fil-jum tal-pubblikazzjoni tiegħu fil-Ġurnal Uffiċjali ta’ l-Unjoni Ewropea.
      
         Dan ir-Regolament għandu jorbot fl-intier tiegħu u japplika direttament fl-Istati Membri kollha.
         Magħmul fi Brussell, 28 ta' Marzu 2007.
         
            
               Għall-Kummissjoni
            
            Jacques BARROT
            
               Viċi President
            
         
      
      
         (1)  ĠU L 240, 7.9.2002, p. 1. Ir-Regolament kif emendat l-aħħar bir-Regolament (KE) Nru 1701/2003 (ĠU L 243, 27.9.2003, p. 5).
      
         (2)  ĠU L 243, 27.9.2003, p. 6. Ir-Regolament kif emendat l-aħħar bir-Regolament (KE) Nru 706/2006 (ĠU L 122, 9.5.2006, p. 16).
      
         ANNESS
         Appendiċi VI — Formola 45 ta’ l-AESA, Ċertifikat tal-Ħoss ta’ l-Anness (Parti 21) hija sostitwita b’dan li ġej:
         
            
         Test ta 'immaġni
         
            Għall-użu mill-Istat tar-reġistrament
            1. L-Istat tar-reġistrazzjoni
            2. CERTIFIKAT TAL-ĦOSS
            3. In-numru tad-dokument:
            4. Nazzjonalità u marki tar-reġistrazzjoni:
            5. Il-Manifattur u Desinjazzjoni tal-Manifattur ta’ l-Inġenju ta’ l-Ajru:
            6. In-Numru tas-Serje ta’ l-Inġenju ta’ l-Ajru:
            7. Magna:
            8. Skrun: (*)
            9. Il-Massa Massima għat-Tlugħ (kg)
            10. Massa Massima għall-Inżul (kg) (*)
            11. Ċertifikazzjoni Standard tal-Ħoss:
            12. Modifiki addizzjonali inkorporati għall-għan ta’ konformità ma’ l-istandards ta’ ċertifikazzjoni tal-ħoss:
            13. Il-Livell tal-Ħoss Laterali/Bil-magni miftuħin kollha (*)
            14. Il-Livell tal-Ħoss meta jkunsejillandja l-ajruplan (*)
            15. Il-Livell tal-Ħoss meta l-ajruplan itir fuq l-ajruport (*)
            16. Il-Livell tal-Ħoss meta l-ajruplan ikun għaddej mill-għoli (*)
            17. Il-Livelltal-Ħoss mat-Tlugħ (*)
            Rimarki
            18. Dan iċ-Ċertifikat tal-Ħoss huwa maħruġ skond l-Anness 16, Volume I għall-Konvenzjoni dwar l-Avjazzjoni Ċivili Internazzjonali ddatata s-7 ta’ Diċembru, 1944 u r-Regolament (KE) Nru 1592/2002, Artikolu 6 fir-rigward ta’ l-inġenju ta’ l-ajru msemmi hawn fuq, li huwa meqjus li jikkonforma ma’ l-istandard ral-ħoss indikat meta miżmum u mħaddem skond ir-rekwiżiti rilevanti u l-limiti ta’ tħaddim.
            19. Data
            20. Firma
            EASA Formola 45.
            (*) Dawn il-Kaxxi jistgħu jitħallew barra skond iċ-ċertifikat standard tal-ħom.